**Մարիե Մագդալենե Բուլլ** (նորվ.՝ Marie Magdalene Bull, հոկտեմբերի 25, 1827(1827-10-25), Բերգեն, Նորվեգիա - հուլիսի 17, 1907(1907-07-17), Բերգեն, Նորվեգիա), նորվեգացի դերասանուհի, որը Բերգենի «Det norske Theater» թատրոնի անդրանիկ ներկայացման մեջ մարմնավորել է գլխավոր կերպարին։ Ամուսնանալով թատրոնի երաժշտական ռեժիսոր Էդվարդ Ստորմ Բուլլի հետ՝ հրաժարվել է դերասանուհու կարիերայից և դարձել լուսանկարիչ՝ բացելով սեփական ստուդիան։

Կենսագրություն
--------------

Մարիե Մագդալենե Բուլլը ծնվել է 1827 թվականի հոկտեմբերի 25-ին Բերգեն քաղաքում՝ աճուրդավաճառ Վիլհելմ Քրիստիան Միդլինգի և Մարիա Մագդալենա Հերլուֆսենի ընտանիքում։

Յոհանես Բրան, լուսանկարիչ՝ Մարիե Բուլլ, 1855
Մեծացել է Բերգենում, որտեղ 1849 թվականի հուլիսի 25-ին թերթում հայտարարություն է տեսել, որն ազդարարում էր երկրի առաջին նորվեգախոս թատրոնի՝ «Det norske Theater» թատրոնի բացումը։ Հայտարարությունը կոչ էր անում աշխատանքի դիմել բոլոր հետաքրքրվածներին։ Մարիե Մագդալենեն անմիջապես դիմեց և աշխատանքի ընդունվեց որպես դերասանուհի և պարուհի՝ 1849 թվականի նոյեմբերի 21-ին հանդես գալով թատրոնի առաջին փորձին՝ հրավիրված հանդիսատեսի առջև, ինչպես նաև պաշտոնական բացմանը՝ 1850 թվականի հունվարի 2-ին։ Կատարել է Փերնիլի դերը Լյուդվիգ Հոլբերգի «Henrik og Pernille» ստեղծագործության մեջ։ Ներկայացումը դրական արձագանք է ստացել քննադատների կողմից։

1851 թվականի հունվարի 6-ին ամուսնացել է Էդվարդ Ստորմ Բուլլի հետ (1814-1907), որը թատրոնի երաժշտական ռեժիսորն էր և թատրոնի ռեժիսոր Ուլե Բուլի եղբայրը, որը նաև հայտնի ջութակահար էր։ Զույգն ունեցել է 7 երեխա։ Տվյալ ժամանակաշրջանի ավանդույթներին համաձայն՝ Մարիե Մագդալենեն 1850 թվականի նոյեմբերին՝ ամուսնությունից առաջ, հրաժարվել է դերասանուհու կարիերայից։ Այդուհանդերձ նա շարունակեց հետաքրքրվել թատրոնով՝ իր հուշերում նկարագրելով թատերական իր առաջին քայլերն ու թատրոնի առաջին շրջագայությունը Քրիստիանսունն 1850 թվականի ամռանը։

Թատրոնից հեռանալուց հետո սկսել է զբաղվել է լուսանկարչությամբ՝ բացելով սեփական ստուդիան։ Որպես իր օգնական աշխատանքի է վերցրել Գերման Մաքսիմիլիան Բեհրենդսին (1839-1903) մինչև 1867 թվականին քաղաքում իր ստուդիան բացելը։ Մարիե Բուլլի մի քանի աշխատանքներ պահպանվել են։ Ամենահինը՝ թվագրված 1855 թվականով, Յոհանես Բրունի լուսանկարն է։

Մարիե Մագդալենե Բուլլը մահացել է 1907 թվականի հուլիսի 17-ին Բերգենում։

Ծանոթագրություններ
------------------

1. ↑  "Bull, Marie Magdalene (1827 - 1907)" (in Norwegian). Kulturnav. Retrieved 2017 թ․ նոյեմբերի 5.`{{cite web}}`: CS1 սպաս․ չճանաչված լեզու (link)
2. ↑  "Marie Magdalene Bull" (in Norwegian). localhistoriewiki.no. Retrieved 2017 թ․ նոյեմբերի 5.`{{cite web}}`: CS1 սպաս․ չճանաչված լեզու (link)
3. ↑  "Marie Magdalene Bull". Geni. Retrieved 2017 թ․ նոյեմբերի 5.
4. 1 2  "Nokre klipp frå boka "Minder fra Bergens første nationale scene" av Marie Bull født Midling" (in Norwegian). Folkedans.com. Արխիվացված է the original 2012 թ․ հունիսի 23-ին. Retrieved 2017 թ․ նոյեմբերի 5. `{{cite web}}`: Unknown parameter `|dead-url=` ignored (`|url-status=` suggested) (help)CS1 սպաս․ չճանաչված լեզու (link)
5. ↑  "Det Norske Theatre" (in Norwegian). Bull: 200-års jubileum. 2010 թ․ հունվարի 14. Արխիվացված է the original 2017 թ․ հուլիսի 28-ին. Retrieved 2017 թ․ նոյեմբերի 6. `{{cite web}}`: Unknown parameter `|dead-url=` ignored (`|url-status=` suggested) (help)CS1 սպաս․ չճանաչված լեզու (link)
6. ↑  "Marie Magdalena Midling" (in Norwegian). Erik Berntsens slektssider. Retrieved 2017 թ․ նոյեմբերի 5.`{{cite web}}`: CS1 սպաս․ չճանաչված լեզու (link)
7. ↑  Bull, Marie Midling (1905). *Minder fra Bergens første nationale Scene*. Bergen.
8. ↑  "Maximilian Alexander Behrends" (in Norwegian). Nasjonalbiblioteket: Preus Museum. Retrieved 2017 թ․ նոյեմբերի 6.`{{cite web}}`: CS1 սպաս․ չճանաչված լեզու (link)
9. ↑  "Bull, Marie". Oslobilder.no. Retrieved 2017 թ․ նոյեմբերի 6.
10. ↑  "Marie Magdalene Bull" (in Norwegian). Nasjonalbiblioteket: Preus Museum. Retrieved 2017 թ․ նոյեմբերի 6.`{{cite web}}`: CS1 սպաս․ չճանաչված լեզու (link)

|  |  |
| --- | --- |
|  | ***Մարիե Մագդալենե Բուլլ***էջը Վիքիպահեստում |